b'\n_START_ARTICLE_\nEugene de Kock\n_START_PARAGRAPH_\nEversti Eugene de Kock (s. 29. tammikuuta 1949) oli Etel\xc3\xa4-Afrikan apartheid-hallinnon turvallisuuspoliisin upseeri, joka toimi muun muassa pahamaineisen Vlakplaas-yksik\xc3\xb6n komentajana vuosina 1985\xe2\x80\x931993. De Kock toteutti lukuisia salamurhia, kaappauksia ja muita rikoksia ja suorittaa nykyisin 212 vuoden vankeusrangaistusta rikoksista ihmisyytt\xc3\xa4 vastaan.  Eugene de Kockia on tiedotusv\xc3\xa4lineiss\xc3\xa4 nimitetty apartheid-j\xc3\xa4rjestelm\xc3\xa4n p\xc3\xa4\xc3\xa4pahaksi (engl. Prime Evil).'